A Nightingale Sang in Berkeley Square (sang)

«A Nightingale Sang in Berkeley Sqare» er en romantisk britisk populærmusikksang med melodi av Manning Sherwin og Jack Strachey samt tekst av Eric Maschwitz.

Den ble skrevet i den (da) lille franske fiskerlandsbyen Le Lavandou, nå et favorittferiested for britiske ferierende og eiere av landsteder - kort før utbruddet av den andre verdenskrig.Le chant du Rosignol. Ou l'étonnante d'une très célèbre chanson anglaise écrite en 1939 au Lauandou. Figure Libre, Reseau Lalan, Le Lavandou

Ifølge Maschwitz ble tittelen «stjålet» fra en historie av Michael Arlen. Sangen hadde sin første fremførelse sommeren 1939 i en lokal bar, hvor melodien ble spilt på piano av Manning Scherwin med den fastboende saksofonisten. Maschwitz sang teksten, mens han holdt et glass whisky i hånden, men ingen syntes å være imponert.Maschwitz, Eric (1957): No Chip on My  Shoulder.London: Herbert Jenkins Ltd.

Våren 2002 ble det gjort et forsøk på å finne baren hvor denne sangen, som senere ble en standard, først ble fremført med tanke på å få satt opp en plakett. Med hjelp av det lokakle turistkontoret ble eldre innbyggere spurt, men det viste seg å være umulig å fastslå spillestedet.

Den ble publisert i 1940, tidlig under den andre verdenskrig, og ble først fremført i showet New Faces av Judy Campbell (senere moren til Jane Birkin).Nekrolog over Judy Campbell i The Daily Telegraph Senere samme år ble den også fremført av Ray Noble og så – mest berømt – av Vera Lynn.

Melodien var et tilbakevendende tema i Fritz Langs spillefilm Menneskejakten (Man Hunt) fra 1941.

Deretter har «A Nightingale Sang in Berkeley Square» blitt en standard og har blitt spilt inn av Glenn Miller, Frank Sinatra, Carmen McRaeCarmen McRae FULL Discography, Nat King Cole på albumet The Touch of Your Lips (1961),Nat King Cole Discography Bobby Darin på albumet Oh! Look at Me Now (1962),Bobby Darin Discography   Stephane Grappelli, Harry Connick jr. på albumet We're in Love (1990), Sonny Rollins på albumet This Is What I Do (2000)Sonny Rollins - This Is What I Do    samt Rod Stewart på albumet Stardust: the Great American Songbook 3 (2004).allmusic ((( Stardust: The Great American Songbook, Vol 3. > Review ))) 

Faryl Smith utgav en coverversjon av sangen på debutalbumet Faryl (2009).Faryl Smith official website 

En berømt versjon med The Manhattan Transfer vant en Grammy Award til dens arrangør Gene Puerling i 1981.

Den britiske veteranmusikeren Ian Hunter, forhenværende vokalist i Mott the Hoople, fremfører den regelmessig på sine konserter. Hunters utførelser av sangen finnes på minst to av hans liveinnspillinger.The Official Ian Hunter Website

En versjon med skuespilleren Robert Lindsay ble anvendt som temasang i den britiske situasjonskomedie-serien Nightingales."Nightingales" – Soundtracks hos Internet Movie Database

Tekst fra sangen ble omskrevet i romanen Good Omens av Neil Gaiman og Terry Pratchett.

Berkeley Square er et stort bladrikt torg i Mayfair, en kostbar del av London. Ritz Hotel, som det refereres til i teksten, er også beliggende i Mayfair.

Det første verset blir sjelden sunget på innspillinger (Innspillingene med Bobby Darin, Mel Torme, Blossom Dearie, Twiggy, Vera Lynn og Rod Stewart er bemerkelsesverdige unntak).

 Norske versjoner 
Alf Hartmann og Arne Riis har skrevet norske tekster. Hartmanns versjon bærer tittelen «Når knoppene spretter på Karl Johan».

Jens Book-Jenssen har spilt inn Hartmanns versjon. Den ble utgitt på dobbelt-LP-platen Det går ingen veier tilbake (Talent TLS 2014/2015) i 1975.Se plateetiketten

Riis' versjon heter «Når lysene tennes på Karl Johan». Nora Brockstedt har spilt inn sangen. Den ble utgitt på albumet Hilsen Nora (Benoni BLP 18002) (LP), Benoni BCD 18002 (CD)) i 1990.

 Referanser 

Kategori:Britiske sanger
Kategori:Sanger fra 1940